Blaze7451/Wiki-th-20250601 huggingface dataset:
ตำบลน้ำพาง

น้ำพาง เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณทิศตะวันออกของอำเภอ

**ที่ตั้ง**
 ทิศเหนือ ติดต่อตำบลหนองแดง อำเภอแม่จริม - ทิศตะวันออก ติดต่อเมืองเพียง แขวงไชยบุรี ประเทศลาว - ทิศใต้ ติดต่อตำบลส้านนาหนองใหม่และตำบลไหล่น่าน อำเภอเวียงสา - ทิศตะวันตก ติดต่อตำบลหมอเมืองและตำบลน้ำปาย อำเภอแม่จริม 

**การปกครองส่วนภูมิภาค**
แบ่งการปกครองออกเป็น 10 หมู่บ้าน ได้แก่
*หมู่ 1 บ้านน้ำปูน
*หมู่ 2 บ้านน้ำลาน
*หมู่ 3 บ้านน้ำแนะ
*หมู่ 4 บ้านน้ำพาง
*หมู่ 5 บ้านน้ำว้า
*หมู่ 6 บ้านน้ำปุ๊
*หมู่ 7 บ้านใหม่
*หมู่ 8 บ้านน้ำพระทัย
*หมู่ 9 บ้านน้ำตวง
*หมู่ 10 บ้านร่มเกล้า

**การปกครองส่วนท้องถิ่น**
องค์การบริหารส่วนตำบลน้ำพางมีพื้นที่ครอบคลุมตำบลน้ำพางทั้งหมด

**สถานที่สำคัญ**
อุทยานแห่งชาติแม่จริม

**อ้างอิง**
น้ำพาง
น้ำพาง
ตำบลน้ำปาย

น้ำปาย เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณทิศใต้สุดของอำเภอ

**ที่ตั้ง**
 ทิศเหนือ ติดต่อตำบลหมอเมือง อำเภอแม่จริม- ทิศตะวันออก ติดต่อตำบลน้ำพาง อำเภอแม่จริม- ทิศใต้ ติดต่อตำบลไหล่น่าน อำเภอเวียงสา- ทิศตะวันตก ติดต่อตำบลน้ำแก่น อำเภอภูเพียง ตำบลนาเหลือง และตำบลจอมจันทร์ อำเภอเวียงสา

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 6 หมู่บ้าน ได้แก่
*หมู่ 1 บ้านน้ำปาย
*หมู่ 2 บ้านป่าสัก
*หมู่ 3 บ้านห้วยกอม
*หมู่ 4 บ้านกิ่วกอก
*หมู่ 5 บ้านห้วยทรายมูล
*หมู่ 6 บ้านต๋อซ้อ

**การปกครองส่วนท้องถิ่น**
องค์การบริหารส่วนตำบลหมอเมืองมีพื้นที่ครอบคลุมตำบลน้ำปายทั้งหมดและตำบลหมอเมือง (เฉพาะนอกเขตเทศบาลตำบลหนองแดง)

**สถานที่สำคัญ**
ที่ทำการอุทยานแห่งชาติแม่จริม

**อ้างอิง**
น้ำปาย
ตำบลหมอเมือง

หมอเมือง เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณทิศใต้ของอำเภอ

**ที่ตั้ง**
 ทิศเหนือ ติดต่อตำบลหนองแดง อำเภอแม่จริม - ทิศตะวันออก ติดต่อตำบลน้ำพาง อำเภอแม่จริม - ทิศใต้ ติดต่อตำบลน้ำปาย อำเภอแม่จริม - ทิศตะวันตก ติดต่อตำบลน้ำแก่น อำเภอภูเพียง

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 6 หมู่บ้าน ได้แก่
*หมู่ 1 บ้านห้วยซ้อ
*หมู่ 2 บ้านนาเซีย
*หมู่ 3 บ้านหมอเมือง
*หมู่ 4 บ้านทุ่งกวาง
*หมู่ 5 บ้านบวกแรด
*หมู่ 6 บ้านห้วยบง

**การปกครองส่วนท้องถิ่น**
แบ่งการปกครองเป็น 1 เทศบาลตำบล และ 1 องค์การบริหารส่วนตำบล คือ 
*เทศบาลตำบลหนองแดง มีพื้นที่ครอบคลุม 1 หมู่บ้าน คือ หมู่ 4 บ้านทุ่งกวาง
*องค์การบริหารส่วนตำบลหมอเมือง มีพื้นที่ครอบคลุมหมู่บ้านที่เหลือ และตำบลน้ำปายทั้งหมด

**อ้างอิง**
หมอเมือง
กก

กก (Cyperus imbricatus) เป็นพืชวงศ์กก หลายฤดู มีเหง้า สูง 50 – 150 เซนติเมตร มักหนาที่โคน ใบมีสีเขียว แต่ปลอกหุ้มมีสีฟางข้าว ดอกเป็นดอกช่อยาวถึง 20 เซนติเมตร ช่อดอกย่อยประกอบด้วยดอกย่อย 6-20 ดอก ขยายพันธุ์ด้วยเหง้าและเมล็ด ชอบดินที่มีน้ำขัง พบในบริเวณที่มีน้ำท่วมขัง และคันนา แพร่กระจายมากทางภาคกลางของประเทศไทย

**อ้างอิง**
 Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
หมวดหมู่:สกุลกก
มิมิ ฮางิวาระ

มิมิ ฮางิวาระ (Mimi Hagiwara) หรือ มิมิ (ミミ) เป็นชื่อที่ใช้ในการแสดงมวยปล้ำของ ทาเอมิ ฮางิวาระ นักมวยปล้ำอาชีพหญิง ชาวญี่ปุ่น สังกัดเอเจดับเบิลยู (All Japan Women's Pro-Wrestling) เคยเป็นแชมเปียนประเภทแท็กทีมสองสมัย
ก่อนเข้าสู่วงการแสดงมวยปล้ำ เธอเป็นนักแสดงและนักร้อง เป็นนักแสดงประกอบในภาพยนตร์ซีรีส์คาเมนไรเดอร์ และมีชื่อเสียงในวงการฐานะอดีตนักแสดงหญิงหน้าตาดี รูปร่างสมส่วนคนแรกๆ ที่เข้ามาเล่นกีฬามวยปล้ำ เธอรับบทนักมวยปล้ำฝ่ายธรรมะ ที่มักถูกฝ่ายอธรรมเล่นงานอย่างสะบักสะบอม แต่มักเป็นฝ่ายชนะแบบค้านสายตาผู้ชมจากการตัดสินของกรรมการ 
ในขณะที่กำลังได้รับความนิยม เธอเคยถ่ายแบบเปลือยกายตีพิมพ์ในนิตยสาร ในปี 1982 ก่อนจะอำลาวงการในปี 1984 จากนั้นได้มาเป็นนักร้อง นักแสดง และพิธีกรรายการโทรทัศน์

**อ้างอิง**

**แหล่งข้อมูลอื่น**
 Taemi Hagiwara
หมวดหมู่:นักมวยปล้ำอาชีพหญิงชาวญี่ปุ่น
หมวดหมู่:นักร้องญี่ปุ่น
หมวดหมู่:นักแสดงญี่ปุ่น
หมวดหมู่:บุคคลจากโตเกียว
ซิมแอ้นท์

ซิมแอ้นท์ เป็นเกมปี 1991 ประเภทจำลองชีวิต บนเครื่องของคอมพิวเตอร์ พัฒนาโดย แมกซิส 

**ลักษณะของเกม**
เกมนี้เป็นการจำลองชีวิตของฝูงมด เกมนี้ประกอบด้วย 3 โหมดคือ Quick Game Full Game และ Experimental Game มันถูกออกสำหรับ IBM PC Commodore Amiga Apple Macintosh และ ซูเปอร์แฟมิคอม  เวอร์ชันนินเทนโด ซึ่งบวกไปอีกแปด Scenario ซึ่งสถานการณ์เป็นเป้าหมายสูงสุดคือศัตรูที่ร้ายคือ มดแดง  ในเกมมีสถานการณ์อันตรายที่แตกต่างกัน
ในซิมแอ้นท์ที่ผู้เล่นจะรับบทเป็นมดในรังมดดำ ในที่สวนหลังบ้านแถบชานเมืองนี้ อาณาจักรมดดำต้องต่อสู้กับมดแดง เพื่อเป้าหมายสูงสุดในการครอบครองอาณาจักรมดในสวนหลังบ้าน และบุกเข้าไปในบ้าน ในที่สุดจะต้องถูกขับไล่จาก แมลงช้าง แมงมุม และ คนซึ่งเป็นเจ้าของบ้าน ในความเชื่อนี้ ซิมแอ้นท์  แตกต่างจากเกมจำลองชีวิตอื่นๆ ตรงที่ไม่มีจุดจบที่ชัดเจน  ผู้เล่นสามารถเล่นต่อไปเรื่อยๆ  โดยมีเป้าหมายในการขยายรังมด  และเอาชีวิตรอดจากภัยคุกคามต่างๆ

**โหมดการเล่น**
โหมด Quick Game, Full Game และ Experimental Game  
แต่ละโหมดจะมีความยากและเป้าหมายต่างกันไป  เช่น 
โหมด Quick Game จะเป็นการเล่นแบบจบไปเร็วๆ 
โหมด Full Game จะเป็นโหมดการเล่นเต็มรูป ที่คุณต้องจัดการและบริหารอยากสุดกำลัง
โหมด Experimental Game จะเปิดโอกาสให้ผู้เล่นทดลองปรับแต่งค่าต่างๆ ในเกมได้อย่างอิสระ

**ศัตรู**
นอกจากมดแดงที่คุณกล่าวถึง  ยังมีศัตรูอื่นๆ อีก  เช่น  แมงมุม  กิ้งก่า  และนก  ซึ่งจะคอยคุกคามรังมดของเรา

**การควบคุม**
ผู้เล่นสามารถควบคุมมดแต่ละตัว หรือกลุ่มมด  เพื่อสั่งให้ทำงานต่างๆ  เช่น  หาอาหาร  สร้างรัง  ต่อสู้กับศัตรู  และขนย้ายสิ่งของ

**ความนิยม**
ซิมแอ้นท์ ได้รับความนิยมอย่างมากในช่วงปี 1990  และได้รับการยกย่องว่าเป็นหนึ่งในเกมจำลองชีวิตที่ดีที่สุด  แม้ว่ากราฟิกจะดูเรียบง่ายเมื่อเทียบกับเกมยุคใหม่  แต่ระบบการเล่นที่ซับซ้อนและท้าทาย  ยังคงทำให้เกมนี้เป็นที่จดจำของผู้เล่นหลายคน

**ดูเพิ่ม**
 แมกซิส

**แหล่งข้อมูลอื่น**
name=SimAnt
หมวดหมู่:เกมสำหรับอามิกา
หมวดหมู่:เกมสำหรับเอฟเอ็ม ทาวส์
วิทยา พาลัน

วิทยา พาลัน (வித்யா பாலன்) เกิดเมื่อวันที่ 1 มกราคม พ.ศ. 2521 เป็นนักแสดงของบอลลีวูด วิทยา พาลันมีผลงานภาพยนตร์ที่มีชื่อเสียงคือ Guru และในปี 2550 เธอรับเชิญให้แสดงในเรื่อง โอม ศานติ โอม
หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักแสดงอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากรัฐเกรละ
ปาฏิหาริย์วิญญาณรักเหนือโลก

ปาฏิหาริย์ วิญญาณรัก เหนือโลก (ฮินดี:पहेली, อูรดู:پہیلی ,อังกฤษ:Riddle) เป็นภาพยนตร์ของ บอลลีวู้ด ที่ฉายเมื่อ วันที่ 22 มิถุนายน พ.ศ. 2548 
ภาพยนตร์เรื่องนี้นำแสดงโดย ศาห์รุข ข่าน รานี มุคาจี อมิตาภ พัจจัน สุนิล เซตตี้ และ จูฮิ ชาลวา

**แหล่งข้อมูลอื่น**
  Unofficial website
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์อินเดีย
หมวดหมู่:ภาพยนตร์โลดโผน
หมวดหมู่:ภาพยนตร์สยองขวัญ
หมวดหมู่:ศาห์รุข ข่าน
หมวดหมู่:ภาพยนตร์ภาษาฮินดี
จอห์น อับราฮัม

จอห์น อับราฮัม (ജോണ്‍ എബ്രഹാം, જ્હોન અબ્રાહમ, जॉन अब्राहम; เกิด 17 ธันวาคม พ.ศ. 2515) เป็นนักแสดงชื่อดัง บอลลีวูด ภาพยนตร์ที่โดดเด่นของเขา คือ Dhoom 1 และ  Baabul นอกจากนี้ จอห์น ได้รับบทในมิวสิกวีดีโอเพลง "Dhoom" ของทาทา ยัง เมื่อ พ.ศ. 2547
หมวดหมู่:บุคคลที่เกิดในปี พ.ศ. 2515
หมวดหมู่:นักแสดงภาพยนตร์ชายชาวอินเดีย
หมวดหมู่:นักแสดงชายชาวอินเดีย
หมวดหมู่:บุคคลที่ยังมีชีวิตอยู่
หมวดหมู่:บุคคลจากมุมไบ
จักรวรรดิเอธิโอเปีย

จักรวรรดิเอธิโอเปีย หรือที่รู้จักกันในประวัติศาสตร์ในชื่อ อะบิสซิเนีย เป็นจักรวรรดิที่ตั้งอยู่ในเขตประเทศเอธิโอเปียและเอริเทรียในปัจจุบัน  ในช่วงที่รุ่งเรืองสูงสุดนั้นอาณาเขตของจักรวรรดิได้แผ่ขยายไปถึงอียิปต์ตอนใต้ ซูดานภาคตะวันออก เยเมน และซาอุดิอาระเบียภาคตะวันตก และดำรงอยู่ในหลายหลายลักษณะนับตั้งแต่การสถาปนาเมื่อราว 980 ปี ก่อน ค.ศ. จนกระสิ้นสุดลงในปี ค.ศ. 1974 ด้วยการรัฐประหารล้มล้างระบอบราชาธิปไตย กล่าวได้ว่ารัฐแห่งนี้เป็นรัฐที่ดำรงอยู่มาอย่างต่อเนื่องยาวนานที่สุดในโลก  และเป็นชาติแอฟริกาเพียงชาติเดียวที่สามารถดำรงเอกราชและอธิปไตยของตนเองได้ในยุคแห่งการล่าอาณานิคมในแอฟริกาโดยชาติตะวันตกระหว่างคริสต์ศตวรรษที่ 19

**การเมืองการปกครอง**
เมื่อระบบศักดินากลายเป็นหลักการสำคัญในจักรวรรดิเอธิโอเปีย ระบบนี้ได้พัฒนาเป็นระบบเผด็จการที่มีความไม่เท่าเทียมกันทางสังคมในรูปแบบสถาบัน เมื่อที่ดินกลายเป็นสินค้าหลัก การได้มาซึ่งที่ดินก็กลายเป็นแรงผลักดันหลักที่อยู่เบื้องหลังลัทธิจักรวรรดินิยม โดยเฉพาะอย่างยิ่งตั้งแต่รัชสมัยของเมเลนิกที่ 2 เป็นต้นมา 
ส่วนหนึ่งของความพยายามในการปรับปรุงให้ทันสมัยของจักรพรรดิเฮลี เซลาสซี ระบอบการปกครองแบบราชาธิปไตยแบบดั้งเดิมได้รับการปฏิรูปผ่านการแนะนำของรัฐธรรมนูญปี 1931 และ 1955 ซึ่งนำเสนอระบบรัฐสภาแบบรวมที่มีสองสภานิติบัญญัติ: สภาวุฒิสภา (Yeheggue Mewossegna Meker Beth) และสภาผู้แทนราษฎร (เยเฮกเก เมเมรียา เมเคอร์เบธ). ภายใต้รัฐธรรมนูญ 1956 มาตรา 56 ห้ามมิให้ผู้ใดเป็นสมาชิกของทั้งสองสภาพร้อม ๆ กัน ซึ่งจะประชุมกันในตอนเริ่มต้นหรือตอนสิ้นสุดของแต่ละสมัย 
ในโครงสร้างรัฐสภา สภาผู้แทนราษฎรประกอบด้วยสมาชิก 250 คนที่ได้รับการเลือกตั้งทุก ๆ สี่ปี ในขณะที่วุฒิสภาประกอบด้วยผู้แทนครึ่งหนึ่ง (125 คน) และได้รับการแต่งตั้งจากจักรพรรดิทุก ๆ หกปี 

**ดูเพิ่ม**

**อ้างอิง**
เชิงอรรถ
บรรณานุกรม- isbn=0-313-32273-2- isbn=0-631-22493-9- isbn=1-57958-245-1

**แหล่งข้อมูลอื่น**

อ
หมวดหมู่:ประวัติศาสตร์เอธิโอเปีย
หมวดหมู่:อดีตรัฐสมาชิกสหประชาชาติ
หมวดหมู่:รัฐสิ้นสภาพในประเทศเอธิโอเปีย
หมวดหมู่:รัฐและดินแดนที่ก่อตั้งในศตวรรษที่ 10 ก่อนคริสตกาล
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:สิ้นสุดในปี พ.ศ. 2517
หมวดหมู่:ราชาธิปไตยในอดีต
เส้นทางสายไหม (สารคดี)

เส้นทางสายไหม (The Silk Road)  เป็นรายการโทรทัศน์ ภาพยนตร์สารคดีที่ผลิตโดยผลิตโดย สมาคมแพร่ภาพกระจายเสียงแห่งประเทศญี่ปุ่น (เอ็นเอชเค) ออกอากาศครั้งแรกที่ประเทศญี่ปุ่นเมื่อวันที่ 7 เมษายน ค.ศ. 1980 จนถึงปี ค.ศ. 1988 และ ค.ศ. 1989 ซึ่งสารคดีชุดเส้นทางสายไหมเป็นเรื่องราวเกี่ยวกับการบรรยายการเดินทางในอดีตของเส้นทางสายไหม จากฉางอาน (ปัจจุบันชื่อ ซีอาน) จนถึงกรุงโรม ครอบคลุมทั้งเรื่องประวัติศาสตร์ โบราณคดี วัฒนธรรม ศาสนา และศิลปะแต่ละประเทศบนเส้นทางสายไหม

**เบื้องหลัง**
ในเดือนกันยายน ค.ศ. 1972 ผู้อำนวยการสถานีโทรทัศน์เอ็นเอชเค ซึ่งดูแลโดยนายกรัฐมนตรีญี่ปุ่น ทะนะกะ คะคุเอะ ได้เยือนปักกิ่ง, ประเทศจีน ระหว่างที่เยืนประเทศจีน นายกรัฐมนตรีจีน โจว เอินไหล ได้เชิญผู้รายงานข่าว ซึ่งสนับสนุนและแนะนำประเทศจีนไปยังส่วนที่เหลือของโลก เป็นการส่งสัญญาณลดถอยสงครามจีน–ญี่ปุ่นครั้งที่สอง และสร้างความสัมพันธ์จีน–ญี่ปุ่น ผู้จัดการสารคดีเส้นทางสายไหมเสนอให้เป็นรายการโทรทัศน์แสดงการแลกเปลี่ยนวัฒนธรรมระหว่างจีนและส่วนที่เหลือของโลก สถานีโทรทัศน์เอ็นเอชเคสนับสนับความคิดดังกล่าว แต่กลางคริสตทศวรรษที่ 1970 กล้องในการถ่ายรายการไม่สามารถเข้าไปถ่ายในภูมิภาคเส้นทางสายไหม

**การออกอากาศ**
สารคดีเส้นทางสายไหม ออกาอากาศทางช่อง NHK เมื่อปี 1980 นอกจากนี้ยังได้ออกอากาศนอกประเทศตั้งแต่ ประเทศจีน ทางช่อง CCTV และในประเทศไทย ได้ออกอากาศถึงสองครั้ง ครั้งแรกออกอากาศทางช่อง 11 ทุกวันจันทร์ถึงวันศุกร์ เวลา 18.00 น. และครั้งที่สองออกอากาศทางช่อง ThaiPBS ออกอากาศเมื่อช่วงปี พ.ศ. 2551 ทุกวันพุธถึงวันศุกร์ เวลา 20.30 น.

**ดนตรีประกอบ**
สารคดีชุดนี้ได้นักประพันธ์ดนตรีชื่อดังแนว New Age 2 ท่าน คือ KITARO (คีทาโร่) และ Yo-Yo Ma แต่สารคดีทั้งหมดจะใช้ดนตรีประกอบของ KITARO ซึ่งถือได้ว่าดนตรีประกอบสารคดีชุด Silk Road เป็นผลงานชิ้นเอกของศิลปินท่านนี้เลยก็ว่าได้ เมื่อจัดทำออกมาเป็น CD จำหน่ายได้แยกออกมาเป็นอัลบั้มชุดต่างๆ พร้อมรายละเอียด ดังนี้
KITARO (คีทาโร่) เป็นศิลปิน นักประพันธ์เพลงชาวญี่ปุ่น สาขาดนตรีแนว New Age ที่โด่งดังไปทั่วโลก โดยเฉพาะอัลบั้มดนตรีประกอบชุด SIlk Road ถือได้ว่าเป็นผลงานชิ้นเอกของศิลปินท่านนี้ โดยอัลบั้มเพลงประกอบมีทั้งหมด 5 อัลบั้ม

**ทีมงาน**
เฉพาะทีมงานผู้สร้างสารคดี จัดฉายของช่อง NHK ประเทศญี่ปุ่นเท่านั้น- Filmed by Takutaro Noguchi, Masatsugu Inoue, Kenji Kobayashi- Sound Effects by Shigeo Ohuchi- Edited by Hiroyuki Shoji- Technique by Shingo Kitazaki, Mitsuo Kanda- Narrted by Graham Webster- Directed by Hajime Suzuki- Produced by Isao Tamai

**ดูเพิ่ม**
 เส้นทางสายไหม

**อ้างอิง**

**แหล่งข้อมูลอื่น**
  ตัวอย่างรายการ
*1024812
หมวดหมู่:รายการโทรทัศน์ญี่ปุ่น
หมวดหมู่:รายการโทรทัศน์จีน
เหตุเกิดที่ สน.

เหตุเกิดที่ สน. เป็นซีรีส์ละครไทย ออกอากาศครั้งแรกเมื่อวันอาทิตย์ที่ 6 พฤษภาคม พ.ศ. 2533 - วันอาทิตย์ที่ 5 มกราคม พ.ศ. 2535 ออกอากาศทุกวันอาทิตย์ เวลา 12.30 น. - 13.30 น. และได้กลับมาสร้างละครซีรีส์อีกครั้งพร้อมกับเพิ่มตอนใหม่ใน ปี พ.ศ. 2539 ออกอากาศทุกวันอาทิตย์ เวลา 14.30 น. - 15.30 น. ผลิตโดย บริษัท ดาราวิดีโอ จำกัด และ บริษัท เอ เอนเตอร์เทนเมนต์ จำกัด(ปัจจุบันคือ บริษัท ดีด้า วิดีโอ โปรดักชั่น จำกัด) ทางสถานีโทรทัศน์สีกองทัพบกช่อง 7
เหตุเกิดที่ สน. สร้างจากเค้าโครงเรื่อง "ร้อยเวร" ของ พ.ต.อ.ลิขิต วัฒนปกรณ์ เขียนบทละครโดย ปราณประมูล  โดยเป็นละครแบบซีรีส์ที่จบในตอน และในแต่ละตอนมีเนื้อหาไม่เกี่ยวข้องกัน เป็นละครที่สะท้อนถึงการทำงานของตำรวจไทยที่ประจำอยู่ที่ สน. ที่ต้องเผชิญความวุ่นวายและคดีความต่าง ๆ จากประชาชน 
เพลงนำละคร "เหตุเกิดที่ สน." แต่งโดย สุทธิพงษ์ วัฒนจัง ต้นฉบับเริ่มออกอากาศขับร้องโดย อนุวาท พลางกูร และได้เรียบเรียงใหม่ขับร้องโดยวง เรนโบว์(ในภาคเดียวกัน)
ในปี พ.ศ. 2553 ทางสถานีโทรทัศน์ดาวเทียมจ๊ะทิงจา ได้นำละครเรื่องนี้มาออกอากาศอีกครั้ง โดยออกอากาศทุกวันจันทร์ อังคาร และพุธ วันละตอน ตอนละ 3 รอบ

**นักแสดงหลัก**
บิณฑ์ บรรลือฤทธิ์ รับบท หมวดปลิว 
*เฉลิมพร พุ่มพันธ์วงศ์ รับบท ผู้กองวิทย์ 
*วีรยุทธ รสโอชา รับบท หมวดสมประสงค์
*ชนประคัลภ์ จันทร์เรือง รับบท สารวัตรพร  
*รอง เค้ามูลคดี 
*มานพ อัศวเทพ
*พูนสวัสดิ์ ธีมากร 
*ชลิต เฟื่องอารมย์
*บอย เนติลักษณ์ 
*ธนาภรณ์ รัตนเสน
*อำภา ภูษิต
*ดวงหทัย ศรัทธาทิพย์ รับบท พลหญิงสารภี

**ชื่อ "เหตุเกิดที่ สน." ในปีต่างๆ**
 เหตุเกิดที่ สน.- เหตุเกิดที่ สน. ปีต่อมา- สน.ฮอลิเดย์ (ออกอากาศในปี 2535 ทุกวันหยุดนักขัตฤกษ์)

**แหล่งข้อมูลอื่น**
 เพลงประกอบละคร
หมวดหมู่:ภาพยนตร์ชุดทางโทรทัศน์ไทย
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2533
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2535
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2539
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2540
สงครามไซเบอร์

สงครามไซเบอร์ (cyberwarfare) เป็นคำที่นิยามขึ้นมาโดย ผู้เชี่ยวชาญด้านระบบความปลอดภัยของรัฐบาลที่ชื่อ ริชาร์ด เอ. คลาร์ก ในหนังสือที่ชื่อ Cyber War (พฤษภาคม 2010) โดยนิยามว่า "เป็นการกระทำของรัฐ-ชาติ เพื่อแทรกซึมไปยังระบบคอมพิวเตอร์หรือเครือข่าย มีจุดประสงค์เพื่อทำลายหรือสร้างความแตกแยก" The Economist อธิบายไว้ว่าเป็น "การกำเนิดสงครามอย่างที่ 5" และวิลเลียม เจ. ลิน รัฐมนตรีช่วยว่าการกระทรวงกลาโหมสหรัฐ กล่าวว่า "โดยหลักการแล้ว เพนตากอนได้ยอมรับอย่างเป็นทางการแล้วว่า เป็นเหตุให้เกิดสงคราม ที่กลายเป็นเรื่องอันตรายต่อการปฏิบัติการทหาร ทั้งภาคพื้นดิน อากาศ ทะเล และทางอวกาศ"
ในปี ค.ศ. 2009 ประธานาธิบดี บารัก โอบามา ประกาศว่า ระบบพื้นฐานดิจิทัลของสหรัฐอเมริกา "เป็นสินทรัพย์ยุทธศาสตร์ของชาติ" และในเดือนพฤษภาคม 2010 เพนตากอน ได้จัดตั้งกองบัญชาการไซเบอร์ (Cyber Command) นำโดยนายพล คีท บี. อเล็กซานเดอร์ ผู้บริหารของสภาความมั่นคงแห่งชาติสหรัฐเพื่อป้องกันเครือข่ายทางทหารของอเมริกัน และมีขีดความสามารถจู่โจมระบบของประเทศอื่น สหราชอาณาจักรก็ได้ก่อตั้งการรักษาความปลอดภัยในไซเบอร์ และศูนย์ปฏิบัติการตั้งอยู่ในกองบัญชาการสื่อสารของรัฐบาล (GCHQ)
อย่างไรก็ตามในสหรัฐกองบัญชาการไซเบอร์ (Cyber Command) ตั้งขึ้นเพียงต้องการป้องการระบบทางทหารที่เกี่ยวเนื่องกับรัฐบาลและระบบพื้นฐานที่เกี่ยวข้อง เป็นความรับผิดชอบหลักตามลำดับชั้นของกระทรวงความมั่นคงภายในร่วมกับบริษัทเอกชน
The Economist รายงานว่าจีนมีแผนการที่จะ "เป็นเจ้าแห่งสงครามสารสนเทศ ในกลางคริสต์ศตวรรษที่ 21" พวกเขายังเขียนว่า ประเทศอื่นกำลังจัดการอย่างเดียวกันในสงครามทางอินเทอร์เน็ต เช่น รัสเซีย อิสราเอล เกาหลีเหนือ นอกจากนั้นอิหร่านยังอ้างว่าจะเป็นกองทัพไซเบอร์ที่ใหญ่ที่สุดเป็นอันดับ 2 ของโลก เจมส์ กอสเลอร์ ผู้เชี่ยวชาญระบบรักษาความปลอดภัยรัฐบาล กังวลว่า สหรัฐอเมริกาขาดแคลนผู้เชี่ยวชาญระบบรักษาความปลอดภัยคอมพิวเตอร์อย่างมาก ประมาณว่าในทุกวันนี้ในประเทศมี 1,000 คนที่ผ่านคุณสมบัติ แต่พวกเขาต้องการผู้เชี่ยวชาญ 20,000 ถึง 30,000 คน

**อ้างอิง**

**แหล่งข้อมูลอื่น**
วีดิทัศน์- publisher=CBS News ความยาว 15 นาที.- url-status=bot: unknown  ความยาว 8 นาที.
บทความ- work=Wall Street Journal- url-status=dead - url-status=bot: unknown - url-status=dead - date=17 พฤศจิกายน 2009- work=Consumer Reports Online- work=Fox News- url-status=dead - url-status=bot: unknown - url-status=bot: unknown - url-status=dead  - work=Cyberwarzone.com- url-status=bot: unknown - publisher=Telegraph- url-status=dead 
หมวดหมู่:ความมั่นคงแห่งชาติ

หมวดหมู่:เทคโนโลยีการทหาร
หมวดหมู่:การแฮ็ก
หมวดหมู่:การสงครามอิเล็กทรอนิกส์
หมวดหมู่:การสงครามแบ่งตามประเภท
เดรก (นักดนตรี)

ออบรีย์ เดรก แกรห์ม (Aubrey Drake Graham) เกิดเมื่อวันที่ 24 ตุลาคม ค.ศ. 1986 หรือมีฉายาในวงการเพลงว่า เดรก (Drake) เป็นแร็ปเปอร์ ชาวแคนาดา เขาเป็นที่รู้จักจากการแสดงในบท จิมมี บรูกส์ ในซีรีส์ทางโทรทัศน์เรื่อง Degrassi: The Next Generation เขาเริ่มมีชื่อเสียงเมื่อเข้าร่วมกับค่ายยังมันนีย์เอนเตอร์เทนเมนต์  หลังจากนั้นได้เซ็นสัญญาอย่างเป็นทางการกับค่ายเพลงในเดือนมิถุนายน 2009  ในเดือนพฤศจิกายน 2009 ลิล เวย์นได้ประกาศว่าจะมีผลงานของเดรกอัลบั้มชุดแรก ชื่อ Thank Me Later อัลบั้มออกขายเมื่อวันที่ 15 มิถุนายน ค.ศ. 2010 และติดอันดับ 1 ในสัปดาห์แรกของบิลบอร์ด 200
เขาทำงานร่วมกับศิลปินฮิปฮอปอื่นอย่างเช่น ลิล เวย์น, จีซี, คานเย่ เวสต์, เอ็มมิเน็ม และเจย์-ซี เขาได้รับการเสนอชื่อเข้าชิงรางวัลหลายรางวัล รวมถึงในรางวัลแกรมมี่ ยังได้รับเชิญให้ไปแสดงในงานแกรมมี่ปี 2010 เขาได้รับรางวัลจูโน ในปี 2010 ในสาขาศิลปินหน้าใหม่ยอดเยี่ยมและศิลปินแร็ปแห่งปี
ปัจจุบัน เดรก ได้ประกาศยอดจำหน่ายและยอดเผยแพร่บนสตีมมิ่งทั้งหมด ซิงเกิล ถึง 170 ล้านยูนิต ทำลายสถิติรีแอนนา เมื่อวันที่ 30 มิถุนายน 2018, อัลบั้ม 20 ล้านยูนิต จากสมาคมผู้ประกอบกิจการเพลงของสหรัฐอเมริกา มียอดขายจริง 150 ล้านก๊อปปี้ (รวมระบบสตีมมิ่ง 250 ล้านยูนิตทั่วโลก) และมีทรัพย์สินถึง 100 ล้านเหรียญสหรัฐ

**ผลงาน**

**สตูดิโออัลบั้ม**
Thank Me Later (2010)
*Take Care (2011)
*Nothing Was the Same (2013)
*Views (2016)
*Scorpion (2018)- Certified Lover Boy (2021)- Honestly, Nevermind (2022)- For All the Dogs (2023)

**มิกซ์เทปอย่างเป็นทางการ**
So Far Gone (2009)
*If You're Reading This It's Too Late (2015)
*What a Time to Be Alive (โดย ฟิวเจอร์) (2015)
*More Life (2017)

**อีพี**
So Far Gone (EP) (2009)
*Scary Hours (2018)

**รวมเพลง**
Cake Package (2019)

**อ้างอิง**
หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
หมวดหมู่:นักร้องแคนาดา
หมวดหมู่:บุคคลจากโทรอนโต
ศึกษาบันเทิง

เอ็ดดูเทนเมนท์ (Edutainment) หรือ เอ็ดดูเคชันแนล เอ็นเตอร์เทนเมนท์ (educational entertainment) หรือ เอ็นเตอร์เทนเมนท์-เอ็ดดูเคชัน (entertainment-education) เป็นรูปแบบทางการบันเทิงที่ออกแบบสำหรับการอบรม ตลอดจนเป็นการทำให้เป็นที่ชอบใจสำหรับผู้เรียน

**นิยาม**
ได้มีการถกเถียงกันว่าเอ็ดดูเทนเมนท์เป็นคำศัพท์ที่มีมานานนับพันปีในรูปแบบของนิยายเปรียบเทียบและนิทานที่ส่งเสริมการเปลี่ยนแปลงทางสังคม
รูปแบบสมัยใหม่ประกอบด้วยการผลิตสื่อทางโทรทัศน์, ภาพยนตร์, งานแสดงพิพิธภัณฑ์ และคอมพิวเตอร์ซอฟต์แวร์ซึ่งใช้ความบันเทิงสำหรับการดึงดูดใจ และรักษาผู้ชมเอาไว้ ในขณะที่มีเจตนารวมเนื้อหาหรือข้อความทางการศึกษาเข้าไว้ด้วยกัน
ตั้งแต่ยุคปี ค.ศ. 1970 กลุ่มบุคคลต่างๆในสหรัฐอเมริกา, สหราชอาณาจักร กับละตินอเมริกาต่างนำเอ็ดดูเทนเมนท์ไปใช้ประกอบกิจกรรมด้านต่างๆ เช่น ในด้านสุขภาพและแก้ปัญหาสังคม อย่างปัญหาด้านสิ่งเสพติด, การให้ยา, การตั้งครรภ์ก่อนวัยอันควร, เอชไอวี-โรคเอดส์ และมะเร็ง โดยริเริ่มตามมหาวิทยาลัยที่มีขนาดใหญ่ อย่างเช่น มหาวิทยาลัยจอนส์ฮอปกินส์ และมหาวิทยาลัยวิสคอนซิน แมดิสัน, องค์การสาธารณประโยชน์ เช่น PCI-Media Impact และตัวแทนรัฐบาล เช่น Center for Disease Control (CDC) ซึ่งได้ผลิตเนื้อหาด้านเอ็ดดูเทนเมนท์นี้
หนึ่งในรูปแบบที่เป็นที่นิยมในละตินอเมริกาคือการศึกษาแบบเทเลโนเวลลา โดยมี มิเกล ซาบิโด ผู้ผลิตเทเลโนเวลลาหลายรายการในยุค 1970 ซึ่งได้ทำการรวมทฤษฎีการสื่อสารด้านสุขภาพและการศึกษาผ่านข้อความให้ความรู้ทั่วละตินอเมริกาเกี่ยวกับการวางแผนครอบครัว, การเรียนรู้หนังสือ และหัวข้ออื่นๆ เขาได้พัฒนาแบบจำลองที่รวมผลงานของอัลเบิร์ต บันดูรากับทฤษฎีอื่นๆ ตลอดจนวิจัยถึงโปรแกรมตรวจสอบถึงอิทธิพลที่มีผลต่อพฤติกรรมของผู้ชม

**ที่มาของคำ**
คำศัพท์เอ็ดดูเทนเมนท์ได้นำมาใช้ในช่วงต้นยุค 1984 โดยเดอะวอลต์ดิสนีย์ในการพรรณาถึงซีรีส์ทรู-ไลฟ์ แอดเวนเจอร์
คำว่า เอ็ดดูเทนเมนท์ ในลักษณะของคำนาม เป็นการบัญญัติศัพท์ได้ใช้โดยโรเบิร์ต เฮย์แมน ในปี ค.ศ. 1973 เมื่อได้ผลิตภาพยนตร์สารคดีสำหรับสมาคมเนชั่นแนล จีโอกราฟิก และยังได้ใช้โดย ดร.คริส แดเนียล ในปี ค.ศ. 1975 สำหรับใส่ในตัวบท มิลลีเนี่ยม โปรเจกต์ของเขา ซึ่งต่อมาโครงการดังกล่าวกลายมาเป็นที่รู้จักกันในชื่อของเดอะ อีลีเซี่ยน เวิลด์ โปรเจ็กต์
เอ็ดดูเทนเมนท์สามารถใช้อธิบายถึงเกณฑ์การเรียนรู้ต่างๆได้

**ทฤษฎี**
เอนเตอร์เทนเมนท์-เอ็ดดูเคชั่น สำหรับใช้ผสมผสานทฤษฎีการสื่อสารหลัก และเป็นการจัดสอนวิชาในรูปของความบันเทิงพื้นฐาน เพื่อเป็นแนวทางในการจัดทำโปรแกรม นอกจากนี้ศูนย์การป้องกันและควบคุมโรค (Centers for Disease Control and Prevention หรือ CDC) ยังมีการแนะนำเพิ่มเติมผ่านทางเว็บไซต์สำหรับการเขียนและผลิตสื่อ

**ในสื่อบันเทิง**

**วิดีโอเกม**

**ภาพยนตร์และรายการโทรทัศน์**

**วิทยุ**

**อ้างอิง**
หมวดหมู่:การศึกษา
หมวดหมู่:การบันเทิง
หมวดหมู่:การคาดการณ์ล่วงหน้า
สงครามอินเทอร์เน็ต

สงครามอินเทอร์เน็ต หรือ Internet War อาจหมายถึง- ไซเบอร์แอตแทก (Cyberattack)- สงครามไซเบอร์ (Cyberwarfare)- ไซเบอร์เทอร์โรริสม์ (Cyberterrorism)- ไอวอร์ (iWar)- วอร์ออฟอินเทอร์เน็ตแอดดิกชัน (War of Internet Addiction)
วิกิพีเดีย:โครงการคำทับศัพท์/การทับศัพท์ภาษาโปแลนด์

เนื่องจากภาษาโปแลนด์ยังไม่เคยมีหลักเกณฑ์การทับศัพท์เป็นภาษาไทยมาก่อน หน้านี้จึงเป็นการทับศัพท์ภาษาโปแลนด์สำหรับชื่อเฉพาะต่าง ๆ เพื่อใช้ในสารานุกรมวิกิพีเดียภาษาไทย หลักเกณฑ์การทับศัพท์นี้ใช้หลักการแทนเสียงอ่านที่แสดงเป็นสัทอักษรสากล หากมีการอ่านแบบอื่นที่ไม่เข้าหลักเกณฑ์นี้ก็ควรถอดเสียงให้คล้ายต้นฉบับมากที่สุด

**สระ**
# หากมีพยัญชนะตามหลังมากกว่าหนึ่ง ให้นับตัวแรกเป็นตัวสะกด
# ขึ้นอยู่กับพยัญชนะตามหลัง ดูอักษรที่เข้ากับสระนาสิกในตารางพยัญชนะ หากตัวถัดไปไม่มีพยัญชนะใช้ -ง
# ยกเว้น ci, dzi, ni, si, zi ถือเป็นพยัญชนะตัวเดียว
# เพิ่มไม้ไต่คู้หรือวรรณยุกต์หากอ่านสับสนหรือตรงกับความหมายไม่พึงประสงค์ในภาษาไทย

**พยัญชนะ**

**พยัญชนะผสม**
พยัญชนะผสมคือพยัญชนะที่เขียนหลายตัวติดกัน ซึ่งในภาษาโปแลนด์มีใช้มาก พยัญชนะผสมนี้รวมไปถึงอักษรพยัญชนะที่อยู่ติดกันข้ามคำด้วย เสียงอ่านจะเปลี่ยนไป ซึ่งก็ต้องทับศัพท์ตามเสียงที่เปลี่ยนไปนั้น ตามกฎดังนี้ (อย่างไรก็ตามอักษรที่ใช้แทนอาจเป็นตัวเดิมก็ได้)
# ถ้ามีพยัญชนะออบสตรูนต์หลายตัวติดกัน และพยัญชนะตัวสุดท้ายเป็นเสียงไม่ก้อง พยัญชนะเหล่านั้นจะแปรเป็นเสียงไม่ก้องทั้งหมด
#* łódka IPA|ˈwutka : /d/ → IPA|t วุตกา
#* kawka IPA|ˈkafka : /v/ → IPA|f กัฟกา
# ถ้ามีพยัญชนะออบสตรูนต์หลายตัวติดกัน และพยัญชนะตัวสุดท้ายเป็นเสียงก้อง ยกเว้น w และ rz พยัญชนะเหล่านั้นจะแปรเป็นเสียงก้องทั้งหมด
#* także IPA|ˈtaɡʐɛ : /k/ → IPA|ɡ ตักแช
#* jakby IPA|ˈjaɡbɨ : /k/ → IPA|ɡ ยักบือ
# ถ้ามีพยัญชนะออบสตรูนต์หลายตัวติดกัน โดยมีพยัญชนะตัวสุดท้ายเป็น w หรือ rz และตัวก่อนหน้าเป็นเสียงไม่ก้อง พยัญชนะเหล่านั้นจะแปรเป็นเสียงไม่ก้องทั้งหมด
#* krzak IPA|kʂak : /ʐ/ → IPA|ʂ กชัก
#* odtworzyć IPA|ɔtˈtfɔʐɨt͡ɕ : /d/ → IPA|t และ /v/ → IPA|f อ็อตตฟอชึช
# นอกเหนือจากนี้ใช้เสียงเดิม

**ตัวอย่าง**
 Korzybski = กอชึปสกี (มีการเปลี่ยนพยัญชนะผสม)- Akwizgran = อักฟิซกรัน (มีการเปลี่ยนพยัญชนะผสม)- Banach = บานัค- Chojnów = คอยนุฟ- Czesław Miłosz = ตแชสวัฟ มีวอช- Elbląg = แอลบล็องก์- Gdańsk = กดัญสก์- Gdynia = กดือญา- Wielkopolska = วีแยลกอปอลสกา- Henryk Adam Aleksander Pius Sienkiewicz = แคนรึก อาดัม อาแล็กซันแดร์ ปียุส แชงกีแยวิตช์- Kraków = กรากุฟ- Krzysztof Penderecki = กชึชตอฟ แปนแดแรตสกี (มีการเปลี่ยนพยัญชนะผสม)- Kołobrzeg = กอวอปแชก (มีการเปลี่ยนพยัญชนะผสม)- Legnica = แลกนิตซา- Leszek Miller = แลแชก มิลแลร์- Mazurek Dąbrowskiego = มาซูแร็ก ดอมบรอฟสกีแยกอ (มีการเปลี่ยนพยัญชนะผสม)- Maciej Płażyński = มาแชย์ ปวาชึญสกี- Województwo małopolskie = วอแยวุตสตฟอ มาวอปอลสกีแย (มีการเปลี่ยนพยัญชนะผสม)
ยกเว้นบางคำอ่านไม่เหมือนภาษาโปแลนด์เลย- Chopin = ชอแปน (ทับศัพท์ได้ คอปิน)
หมวดหมู่:โครงการวิกิ
หมวดหมู่:การทับศัพท์ในวิกิพีเดีย
ซัมกุก ซากี

ซัมกุก ซากี (lit=พงศาวดารของสามก๊ก) เป็นบันทึกประวัติศาสตร์ของสามก๊กแห่งเกาหลี  (อาณาจักรโคกูรยอ อาณาจักรแพคเจ และอาณาจักรชิลลา) เขียนเสร็จใน ค.ศ. 1145 โดยเป็นที่รู้จักกันดีในเกาหลีว่าเป็นพงศาวดารประวัติศาสตร์เกาหลีที่เก่าแก่ที่สุดเท่าที่เหลือรอด
ซัมกุก ซากี เขียนด้วยภาษาจีนคลาสสิก ซึ่งเป็นภาษาเขียนในวรรณกรรมเกาหลีโบราณ และรวบรวมภายใต้พระราชกระแสรับสั่งของพระเจ้าอินจงแห่งโครยอ (ครองราชย์ ค.ศ. 1122–1146) และดำเนินการโดย Kim Bu-sik ข้าราชการและนักประวัติศาสตร์ และกลุ่มนักวิชาการชั้นรอง สถาบันประวัติศาสตร์เกาหลีแห่งชาติ (National Institute of Korean History) นำเอกสารนี้ไปแปลงเป็นดิจิทัล และเพิ่มคำแปลในภาษาเกาหลีสมัยใหม่ในอักษรฮันกึลและข้อความต้นฉบับในภาษาจีนคลาสสิก

**รายละเอียด**
ซัมกุก ซากี มีความสำคัญต่อการศึกษาประวัติศาสตร์เกาหลีในสมัยสามก๊กและอาณาจักรรวมชิลลาอย่างมาก ไม่เพียงเพราะผลงานนี้และ ซัมกุก ยูซา ผลงานทางศาสนาพุทธ ที่ยังคงเป็นข้อมูลเกาหลีที่ยังเหลือรอดในสมัยนี้เท่านั้น แต่ ซัมกุก ซากี มีข้อมูลและรายละเอียดจำนวนมาก เช่น ตารางแปลในหนังสือเล่มที่ 35 และ 36 ถูกใช้ในการสร้างภาษาโคกูรยอใหม่ในเบื้องต้น

**ภูมิหลัง**

**ที่มา**
ซัมกุก ซากี เขียนตามแบบของ กู ซัมกุกซา (舊三國史, ประวัติศาสตร์สามก๊กเก่า) และบันทึกประวัติศาสตร์ก่อนหน้า เช่น ฮวารัง เซกี (花郞世記, บันทึกประวัติศาสตร์ฮวารัง) ที่ส่วนใหญ่หายสาบสูญ
ส่วนแหล่งข้อมูลภายนอก ไม่มีการอ้างอิงถึงพงศาวดารญี่ปุ่น อย่างโคจิกิ (古事記) หรือนิฮงโชกิ (日本書紀) ที่เผยแพร่เมื่อ ค.ศ. 712 และ 720 ตามลำดับ โดยมีความเป็นไปได้ที่ Kim Busik เพิกเฉยต่อสิ่งนี้หรือรังเกียจที่จะอ้างแหล่งข้อมูลจากญี่ปุ่น ในทางตรงกันข้าม เขาหยิบยกข้อมูลจากพงศาวดารราชวงศ์จีนและแม้แต่บันทึกประวัติศาสตร์จีนอย่างไม่เป็นทางการขึ้นมาอย่างไม่เห็นแก่ตัว โดยเรื่องอ้างอิงที่โดดเด่นที่สุดได้แก่ เว่ย์ชู (魏書), จดหมายเหตุสามก๊ก (三國志), จิ้นชู (晉書), จิ้วถังชู (舊唐書, ประวัติศาสตร์ราชวงศ์ถังเก่า), ซินถังชู (新唐書, ประวัติศาสตร์ราชวงศ์ถังใหม่) และ จือจื้อทงเจี้ยน (資治通鑑)

**ข้อโต้แย้ง**
แต่นักประวัติศาสตร์สมัยใหม่วิจารณ์ว่า ซัมกุก ซากี  นั้นยกให้ อาณาจักรชิลลาเป็นศูนย์กลางของสามก๊กเกาหลี และเน้นยอมรับความสัมพันธ์ที่ยอมให้จีนเป็นผู้มีอำนาจเหนือกว่า ข้อโต้แย้งนี้มาจากมูลเหตุที่ Kim Busik ผู้เรียบเรียงบันทึกดังกล่าว ระบุว่าอาณาจักรชิลลาให้ความสำคัญต่อลัทธิขงจื๊อ มากกว่า พุทธศาสนา อันเป็นการนำเสนอเพื่อเอาใจจักรพรรดิจีน และยังลดความสำคัญของอาณาจักรโคกูรยอลงจากหน้าประวัติศาสตร์เกาหลี ขณะที่ไปเน้นความสำคัญทางอาณาจักรชิลลาแทนเพื่อป้องกันการขัดแย้งกับประเทศจีน

**อ้างอิง**

**ข้อมูล**

**หนังสือ**
isbn=978-1563247866
*url=https://archive.org/details/sourcebookofkore0000leep/page/750
*page=518

**เอกสาร**
 url-status=dead- url=http://s-space.snu.ac.kr/bitstream/10371/63698/1/seoul_j_10_45.pdf.- archive-date=November 18, 2007 - url-status=dead

**แหล่งข้อมูลอื่น**
  The official website showing the original text as well as the translation in Korean Hangul (National Institute of Korean History)ko- cite web |url=https://db.history.go.kr/item/level.do?itemId=sg&types=o|title= 삼국사기 (Samguk Sagi)|publisher = National Institute of Korean History|access-date = 2023-08-23- access-date = 2018-07-18
หมวดหมู่:ประวัติศาสตร์เกาหลี
ฮวารัง เซกี

ฮวารัง เซกี (화랑세기) เป็นบันทึกทางเรื่องราวของ ฮวารัง  แห่งชิลลาหนึ่งในอาณาจักรในยุคเกาหลีโบราณ ซึ่งได้มีการเขียนไว้ในบันทึกประวัติศาสตร์ ของอาณาจักรชิลลา   ในสมัยของพระเจ้าซอนด็อก (ค.ศ. 702 -737) โดย Kim Busik (1075-1151) ได้มีการรวบรวมเรื่องราวที่เกี่ยวกับฮวารัง  เท่าที่มีอยู่ในขณะนั้นมารวมไว้ ซัมกุก ซากิ ซึ่งเชื่อว่าได้เรื่องราวของ  ฮวารัง นั้นสูญหายไปตั้งแต่ศตวรรษที่ 13 เนื่องจากไม่มีบันทึกที่ใช้อ้างอิงเกี่ยวกับ  ฮวารัง  แต่ภายหลังมีการค้นพบถึงข้อความที่เกี่ยวกับ ฮวารัง จากบันทึกของพระสงฆ์รูปหนึ่งในเกาหลีที่ท่านได้มีการบันทึกเรื่องราวเกี่ยวกับการดำเนินชีวิตของพระสงฆ์ในเกาหลี จำนวน 2 ฉบับ โดยเป็นต้นฉบับที่เขียนด้วยลายมือ ที่เรื่องราวของ ฮวารัง ปรากฏอยู่ในบันทึกนั้นด้วย

**รายละเอียดของบทความที่ค้นพบ**
บทความแรกที่พบนั้นได้มีการเผยแพร่ในปี 1989 มีคำนำและบัญชีรายชื่อ 15 ผู้พิทักษ์หรือผู้นำ ฮวารัง  ส่วนบทความที่สองซึ่งไม่ได้เปิดเผยถึง เนื่องจากส่วนแรกของบทความไม่สมบูรณ์และบางส่วนก็หายไป ซึ่งเริ่มต้นด้วยรายละเอียดเกี่ยวกับผู้นำของเหล่าผู้พิทักษ์ แต่ยังคงมีบัญชีรายละเอียดของ 15 ผู้พิทักษ์และสรุปรายละเอียดเหตุการณ์ที่เกี่ยวข้องกับผู้พิทักษ์ต้นฉบับทั้งสองนั้นเป็นลายมือของ Changhwa (1889-1962) ผู้เชียวชาญด้านวรรณคดีจีนและทำงานอยู่ที่ห้องสมุด Imperial กรุงโตเกียว ในช่วงที่ตกเป็นอาณานิคมของญี่ปุ่น

**ความเห็นเกี่ยวกับบทความที่ค้นพบ**
ข้อมูลทางประวัติศาสตร์ที่ค้นพบจากบทความที่เชื่อว่าเป็นต้นฉบับ ก่อให้เกิดให้ข้อขัดแย้งระหว่างนักวิชาการของเกาหลี ซึ่งนักวิชาการส่วนใหญ่คิดนี้เป็นของปลอม แต่บางส่วนที่เชื่อว่าเป็นของจริง สำหรับผู้ที่เชื่อว่าต้นฉบับที่ค้นพบเป็นของจริง พวกเขาถือว่าบันทึกที่เกี่ยวกับ  ฮวารัง  เป็นหนึ่งในข้อมูลทางประวัติศาสตร์ที่สำคัญเกี่ยวกับชิลลาที่เกี่ยวข้องโดยตรงและปราศจากความเชื่อของลัทธิขงจื๊อซึ่งมีอิทธิพลต่อบทความต่างๆ ก่อนหน้านี้ที่เกี่ยวกับอาณาจักรซิลลา ซึ่งพวกเขาเชื่อว่า ฮวารัง ที่พบได้ถูกบันทึกขึ้นมาตามคำบอกเล่าสืบต่อกันมาที่เกี่ยวกับเรื่องราวของยุคสามก๊กเกาหลี เหมือนดังเช่นเรื่องราวอื่นที่ถูกบันทึกในยุคของราชวงศ์โครยอเช่น ซัมกุก ซากิและ yusa Samguk

**รายชื่อผู้นำทรงอิทธิพลของ hwarang**
#Wihwarang 
#มิจินบู (Mijinbu) บิดาพระสนมมีซิล
#โมรัง (Morang)
#อิวารัง (Ihwarang)
#แซแดม (Sadaham) สามีพระสนมมีซิล
#เซจง (Sejong) สามีพระสนมมีซิล 
#ซอลวอล (Seolwon) สามีพระสนมมีซิล
#มุนโน (Munno) บุรุษผู้เป็นตำนานของเหล่า Hwarang
#โพจอง (Biborang) บุตรชายพระสนมมีซิล
#มิเซ็ง (Miseng) น้องชายพระสนมมีซิล
#ฮาจอง (Hajong) บุตรชายพระสนมมีซิล
#โบริ (Bori)
#ยองชุน (Yongchun)
#โฮหลิม (Horim)
#คิม ยูชิน (Kim Yusin) บุคคลสำคัญที่มีส่วนในการรวมแผ่นดินของอาณาจักรซิลลา

** อ้างอิง**
 McBride, Richard D., II. "The Hwarang segi Manuscripts:  An In-Progress Colonial Period Fiction." Korea Journal 45, no. 3 (Autumn 2005):  230-260.- McBride, Richard D., II. "Silla Buddhism and the Hwarang segi Manuscripts."  Korean Studies 31 (2007):  19-38.- McBride, Richard D., II. "Silla Buddhism and the Hwarang segi Manuscripts." Tongguk sahak 東國史學 (Seoul) 44  (June 2008): 35-71.- McBride, Richard D., II. "Pak Ch’anghwa and the Hwarang segi Manuscripts."  Journal of Korean Studies 13, no. 1 (Fall 2008):  57-88.

**ดูเพิ่ม**
 ราชอาณาจักรทั้งสามของเกาหลี- เกาหลีใต้- รายชื่อกษัตริย์เกาหลี
หมวดหมู่:อาณาจักรชิลลา
ซอฟต์แวร์ระบบ

ซอฟต์แวร์ระบบ คือซอฟต์แวร์คอมพิวเตอร์ที่ออกแบบขึ้นมาเพื่อปฏิบัติการกับฮาร์ดแวร์คอมพิวเตอร์ และเพื่อจัดเตรียมและบำรุงรักษาแพลตฟอร์มจากการทำงานของโปรแกรมประยุกต์ 
ซอฟต์แวร์ระบบพื้นฐานที่สุดมีดังนี้- ไบออสของคอมพิวเตอร์และเฟิร์มแวร์ของอุปกรณ์ ซึ่งมีเครื่องมือพื้นฐานสำหรับปฏิบัติการและควบคุมฮาร์ดแวร์ที่เชื่อมต่อหรือติดตั้งในคอมพิวเตอร์- ระบบปฏิบัติการ (ตัวอย่างที่เด่น ๆ เช่น ไมโครซอฟท์ วินโดวส์ แมคโอเอสเท็น และลินุกซ์) ซึ่งแบ่งสรรให้ส่วนต่าง ๆ ของคอมพิวเตอร์ทำงานร่วมกันโดยรับภาระงานอาทิ การส่งผ่านข้อมูลระหว่างหน่วยความจำกับจานบันทึก หรือการส่งข้อมูลออกทางอุปกรณ์แสดงผล และยังมีแพลตฟอร์มเพื่อทำงานซอฟต์แวร์ระบบระดับสูงและโปรแกรมประยุกต์ด้วย- ซอฟต์แวร์อรรถประโยชน์ ซึ่งช่วยวิเคราะห์ ปรับแต่ง ทำให้เหมาะสม และบำรุงรักษาคอมพิวเตอร์
ในตำราบางเล่ม คำว่า ซอฟต์แวร์ระบบ หมายรวมถึงเครื่องมือที่ใช้ในการพัฒนาซอฟต์แวร์ด้วย (เช่น คอมไพเลอร์ ลิงเกอร์ หรือดีบักเกอร์ เป็นต้น)
โดยทั่วไปมิได้หมายความว่า ผู้ใช้จะต้องซื้อคอมพิวเตอร์เพื่อใช้งานซอฟต์แวร์ระบบ แทนที่จะเป็นอย่างนั้น อาจมองว่าซอฟต์แวร์ระบบเป็นสิ่งพื้นฐานของคอมพิวเตอร์ที่มีมากับเครื่องหรือติดตั้งไว้ก่อนแล้ว ในทางตรงข้ามกับซอฟต์แวร์ระบบ ซอฟต์แวร์ที่ผู้ใช้สามารถกระทำการต่าง ๆ อาทิสร้างเอกสารข้อความ เล่นเกม ฟังเพลง หรือท่องเว็บ เช่นนี้เรียกว่าโปรแกรมประยุกต์ 

**ประเภทของซอฟต์แวร์ระบบ**
ซอฟต์แวร์ระบบช่วยเหลือการใช้งานระบบปฏิบัติการและระบบคอมพิวเตอร์ ซึ่งก็มีทั้งเครื่องมือวินิจฉัย คอมไพเลอร์ เซิร์ฟเวอร์ ระบบหน้าต่าง โปรแกรมอรรถประโยชน์
ซอฟต์แวร์ระบบประเภทจำเพาะก็มีอย่างเช่น- โหลดเดอร์- ลิงเกอร์- ซอฟต์แวร์อรรถประโยชน์- สิ่งแวดล้อมเดสก์ท็อป / ส่วนต่อประสานกราฟิกกับผู้ใช้- เชลล์- ไบออส- ไฮเพอร์ไวเซอร์- บูตโหลดเดอร์
ถ้าซอฟต์แวร์ระบบถูกเก็บบันทึกอยู่ในหน่วยความจำลบเลือนไม่ได้เช่นในวงจรรวม มักจะเรียกว่าเฟิร์มแวร์

**อ้างอิง ==
วราวุธ เลาหพงศ์ชนะ

วราวุธ เลาหพงศ์ชนะ อดีตผู้ประกาศข่าวทางสถานีวิทยุโทรทัศน์ไทยทีวีสีช่อง 3 ปัจจุบันเป็นพิธีกรรายการ The List อัศจรรย์ความรู้ และเป็นนักธุรกิจ

**ประวัติ**
ตอนเด็กชื่อ ชัยรัตน์ แต่ไม่สบายบ่อย คุณพ่อคุณแม่จึงเปลี่ยนชื่อให้เป็น "วราวุธ" 
เป็นบุตรคนที่ 2 ในจำนวน 4 คน ของนายวิบูลย์ เลาหพงศ์ชนะ อดีตที่ปรึกษารองประธานสภาผู้แทนราษฎรคนที่สอง และนางยุพิน เลาหพงศ์ชนะ มีคุณอาได้แก่ ปรีชา เลาหพงศ์ชนะ อดีตรัฐมนตรีช่วยว่าการกระทรวงอุตสาหกรรม- นางสาวอภิชญา เลาหพงศ์ชนะ (เปิ้ล) - นายวราวุธ เลาหพงศ์ชนะ (ป๊อป) - นางสาวกฤตยา เลาหพงศ์ชนะ (ปุ๊ก) - นายศราวุฒิ เลาหพงศ์ชนะ (ปอล)

**การศึกษา**
จบมัธยมศึกษาตอนปลาย โรงเรียนอัสสัมชัญ, ปริญญาตรี เกียรตินิยมอันดับ 2 คณะบริหารธุรกิจ มหาวิทยาลัยอัสสัมชัญ และปริญญาโท บริหารธุรกิจ จากลอนดอน สกูล ออฟ อิโคโนมิกส์ มหาวิทยาลัยลอนดอน สอบชิงทุนรัฐบาลญี่ปุ่นได้ เรียนภาษาญี่ปุ่นและทำวิจัย 

**การทำงาน**
เริ่มทำงาน ที่บริษัท ดีลอยท์ ทู้ช โธมัต สุไชยศ ทำเกี่ยวกับตรวจสอบบัญชีและที่ปรึกษาด้านธุรกิจ ที่ปรึกษาธุรกิจแก่กระทรวงพาณิชย์ สอบชิงทุนรัฐบาลญี่ปุ่นได้ จบแล้วกลับเข้าทำงานเจ้าหน้าที่การทูต 4 ที่กรมเอเชียตะวันออก ประจำสิงคโปร์ ประมาณ 1 ปีครึ่ง ลาออกมาช่วยงานที่บ้าน ลาออกไปทำงานที่อื่น ทำงานในตำแหน่งผู้จัดการ ฝ่ายประชาสัมพันธ์และสื่อสาร บริษัท คริสเตียน ดิออร์ ประเทศไทย (จำกัด) ดูแลส่วนเสื้อผ้า แฟชั่น เครื่องหนัง กระเป๋า และรองเท้า

**ผลงานพิธีกร**
 อดีตผู้ประกาศข่าวช่วงโต๊ะข่าวบันเทิงต่างประเทศ ช่อง 3- พิธีกรรายการ เดอะ ลิสท์ (อัศจรรย์ความรู้) ทุกวันจันทร์ - วันศุกร์ ช่อง 3- พิธีกรรายการ เดอะโพล เข้าใจความต่างอย่างมีสไตล์

**ผลงานละคร**
 2555 ปัญญาชนก้นครัว รับบท พิธีกรรับเชิญ- 2557 เสน่หาสัญญาแค้น รับบท พี่ป๊อป  (รับเชิญ) - 2558 แอบรักออนไลน์ รับบท พิธีกรรับเชิญในงาน Hot Young Bachelor CEO Magazine 2014- 2558 นางร้ายที่รัก รับบท พิธีกรรายการ บันเทิงยามบ่าย- 2558 พลับพลึงสีชมพู รับบท พิธีกรรับเชิญในงานเปิดตัว Lily Multiplex- 2561 มีเพียงรัก Secret Moon รับบท พิธีกรในงานเปิดตัว HER CLASSIC CAR ผู้หญิงกับรถคลาสสิก (รับเชิญ)

**แหล่งข้อมูลอื่น**
  เว็บประวัติของวราวุธ เลาหพงศ์ชนะ
หมวดหมู่:ชาวไทยเชื้อสายจีน
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 3
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:สกุลเลาหพงศ์ชนะ
มาร์วิน มาร์เชียน

มาร์วิน มาร์เชียน (Marvin the Martian) เป็นตัวการ์ตูนในลูนนี่ตูนอีกตัว ในรูปแบบมนุษย์ต่างดาว แต่จะแต่งตัวคล้ายนักรบโรมัน เป็นคนที่ออกจะขี้โมโห เชี่ยวชาญอาวุธจำพวกปืนอวกาศ ส่วนใหญ่ไม่ค่อยจะเจอกับบัคส์ บันนี่ จะเจอกันก็ต่อเมื่อบัคส์ไปท่องอวกาศ ซึ่งมีอยู่ประมาณ 2-3 ตอน
หมวดหมู่:ตัวละครการ์ตูน
หมวดหมู่:ตัวละครในลูนีทูนส์
หมวดหมู่:ตัวละครที่เป็นสิ่งมีชีวิตนอกโลก
หมวดหมู่:ตัวละครชาวดาวอังคาร
หมวดหมู่:ตัวละครที่เป็นผู้บัญชาการ
หมวดหมู่:ตัวร้ายที่มีพลังพิเศษที่เป็นสิ่งมีชีวิตนอกโลก
หมวดหมู่:ตัวละครในบันเทิงคดีที่ทำลายกำแพงที่สี่
โรงเรียนศรีกระนวนวิทยาคม

โรงเรียนศรีกระนวนวิทยาคม อำเภอกระนวน จังหวัดขอนแก่น เป็นหน่วยงานของรัฐบาลซึ่งจัดการศึกษาในรูปแบบของโรงเรียนระดับมัธยมศึกษา  สังกัดกองมัธยมศึกษา กรมสามัญศึกษา (เดิม) กระทรวงศึกษาธิการ  ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนมากกว่า 3,000 คน และบุคลากรทางการศึกษาอีกกว่า 150 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดใหญ่พิเศษ  สังกัดสำนักงานเขตพื้นที่การศึกษามัธยมศึกษา ขอนแก่น สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 52 ไร่ 18 ตารางวา
โรงเรียนศรีกระนวนวิทยาคม ตั้งอยู่ที่ถนนกระนวน-ท่าคันโท ตำบลหนองโก อำเภอกระนวน จังหวัดขอนแก่น สำนักงานเขตพื้นที่การศึกษามัธยมศึกษา ขอนแก่น สำนักงานคณะกรรมการการศึกษาขั้นพื้นฐาน(สพฐ.) กระทรวงศึกษาธิการ

**ประวัติโรงเรียน**
โรงเรียนศรีกระนวนวิทยาคม  จัดตั้งขึ้นเมื่อวันที่ 16 เมษายน 2516 ได้เปิด สอนชั้นมัธยมศึกษาปีที่ 1 แบบสหศึกษา 2 ห้องเรียน นักเรียน 90 คน โดยอาศัยสถานที่หอประชุมโรงเรียนกระนวนเป็นสถานที่เรียนอยู่ในแปลงที่ ขก.2030 จำนวน 9 ไร่ 3 งาน 36.5 ตารางวา ในปีแรกที่เปิดสอนมีนายสวาท  ภูคำแสน เป็นครูใหญ่และครูอีก 3 คน  นักการภารโรง 1 คน ต่อมาในปี พ.ศ.   2518 ได้ย้ายมาเรียน ณ ที่ตั้งปัจจุบัน   ซึ่งทางราชการได้อนุมัติงบประมาณก่อสร้างอาคารแบบ 216ก. ให้ 4 ห้องเรียน   ต่อมามีการก่อสร้างอาคารเรียนชั่วคราวอีก 1 หลัง 8 ห้องเรียน โดยโรงเรียนขยายแผนการเรียนเพิ่มตลอดจนเพิ่มจำนวนครู, ลูกจ้างและงบประมาณก่อสร้าง ปี พ.ศ. 2529 กรมสามัญศึกษาได้มีคำสั่งแต่งตั้งให้ นายสมภาร ร่มโพธิ์ทอง   มาดำรงตำแหน่งผู้อำนวยการ แทนนาย สวาท ภูแสนคำ   ที่ย้ายไปดำรงตำแหน่งที่โรงเรียนชุมแพศึกษา อำเภอชุมแพ จังหวัดขอนแก่น

**แหล่งข้อมูลอื่น**
  www.skwk.ac.th เว็บไซต์หลักโรงเรียนศรีกระนวนวิทยาคม-  เว็บไซต์ศิษย์เก่าโรงเรียนศรีกระนวนวิทยาคมfix-attempted=yes -  สพท.ขก.4 date=2009-08-23 

**อ้างอิง**
หมวดหมู่:โรงเรียนในจังหวัดขอนแก่น
หมวดหมู่:โรงเรียนมัธยมศึกษาประจำอำเภอในจังหวัดขอนแก่น
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2516
พระเจ้ามุนมู

พระเจ้ามุนมู (문무왕, 681) เป็นกษัตริย์องค์ที่ 30 แห่งอาณาจักรชิลลา พระองค์มักจะถูกมองว่าเป็นกษัตริย์องค์แรกในยุคอาณาจักรรวมชิลลา พระเจ้ามุนมูเป็นพระราชโอรสของพระเจ้ามูยอล กษัตริย์องค์ที่ 29 และพระราชินีมุนมย็อง ซึ่งเป็นน้องสาวของจอมพลคิม ยูชิน ในรัชสมัยของพระราชบิดา พระองค์ดำรงตำแหน่งเป็นปาจินชัน ซึ่งรับผิดชอบกิจการทางทะเล และมีบทบาทสำคัญในการพัฒนาความสัมพันธ์ทางการทูตของราชอาณาจักรกับราชวงศ์ถังของจีน  พระองค์มีพระนามเดิมว่า เจ้าชายบ็อพมิน และใช้พระนามว่า มุนมู เมื่อพระองค์สืบราชสันตติวงศ์ต่อจากพระราชบิดา หลังจากที่พระองค์สวรรคตแล้ว พระองค์ก็ได้รับพระสมัญญาว่าราชามังกร

**รวมสามอาณาจักร**
พระเจ้ามุนมูขึ้นครองราชบัลลังก์ท่ามกลางความขัดแย้งอันยาวนานกับอาณาจักรแพ็กเจและอาณาจักรโคกูรยอ ไม่นานหลังจากที่นายพลคเยแบ็กและอาณาจักรแพ็กเจพ่ายแพ้ที่ซาบีกับนายพลคิม ยูชิน ซึ่งเป็นพระปิตุลา (ลุง) ฝ่ายพระราชมารดาของพระองค์ในปี ค.ศ. 660  ในการต่อสู้ ชิลลาได้รับความช่วยเหลืออย่างมากจากราชวงศ์ถัง
พระองค์พยายามเอาชนะอาณาจักรโคกูรยอมาครั้งหนึ่งแต่ล้มเหลวในปี ค.ศ. 661 ในที่สุดในปี ค.ศ. 667 พระองค์ก็สั่งโจมตีอีกครั้งซึ่งนำไปสู่การพ่ายแพ้และการล่มสลายของอาณาจักรโคกูรยอในปี ค.ศ. 668 หลังจากที่กลุ่มต่อต้านกลุ่มเล็ก ๆ ถูกกำจัดออกไป พระเจ้ามุนมูกลายเป็นกษัตริย์องค์แรกที่ได้เห็นคาบสมุทรเกาหลีรวมกันอย่างสมบูรณ์

**อ้างอิง**
หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 9
หมวดหมู่:บุคคลที่เสียชีวิตในคริสต์ทศวรรษ 680
คำหลัก (ภาษาศาสตร์)

ในทางภาษาศาสตร์คลังข้อมูล คำหลัก หมายถึงคำหนึ่งที่ปรากฏในข้อความบ่อยครั้ง มากกว่าที่เราคาดหวังว่ามันจะเกิดขึ้นโดยบังเอิญ คำหลักคำนวณโดยการดำเนินการทดสอบทางสถิติ (เช่น loglinear) ซึ่งเปรียบเทียบความถี่ของคำในข้อความต่อความถี่ที่คาดว่าจะได้มาในคลังข้อมูลขนาดใหญ่ ซึ่งทำหน้าที่เป็นข้อมูลอ้างอิงสำหรับการใช้ภาษาทั่วไป

**ดูเพิ่ม**
 คำปรากฏร่วม

**อ้างอิง**

**แหล่งข้อมูลอื่น**
 Understanding the role of text length, sample size and vocabulary size in determining text coverage, by Kiyomi Chujo and Masao Utiyama- Frequency Level Checker date=2010-08-06 
หมวดหมู่:ภาษาศาสตร์คลังข้อมูล
คำหลัก

คำหลัก เป็นศัพท์บัญญัติของ keyword ในภาษาอังกฤษ อาจหมายถึง- คำหลัก (ภาษาศาสตร์) คำที่ปรากฏบ่อยในข้อความ- คำหลัก (การเขียนโปรแกรม) คำที่ภาษาโปรแกรมห้ามใช้เป็นชื่อตัวแปรหรือฟังก์ชัน- คำดัชนี คำที่ช่วยสืบค้นข้อมูลสารสนเทศเช่นจากเนื้อหาเว็บ
E-rulemaking

กฎหมายที่ต้องปฏิบัติฉบับอิเล็กทรอนิกส์ (Electronic rulemaking หรือที่รู้จักกันในชื่อ eRulemaking และ e-rulemaking) จะใช้เทคโนโลยีดิจิทัลโดยหน่วยงานราชการ โดยจะใช้ระเบียบของกฎหมายและกระบวนการตัดสินใจ
คณะวิจัยสหวิทยาการการใช้กฎหมายอิเล็กทรอนิกส์เกิดขึ้นจาก เงินทุนของ National Science Foundation ภายใต้การอุปถัมภ์ของ Digital Government Program มหาลัยฮาร์เวิร์ดเผยแพร่ รายงาน workshop ปี 2003 บนลู่ทางการวิจัยในอนาคตและมหาวิทยาลัยพิตส์เบิร์กเผยแพร่รายงานของผู้มี ส่วนได้ส่วนเสียในปี 2004 ประเมินอย่างกว้างขวางในหัวข้อ "อินเทอร์เน็ตเปลี่ยนแปลงทุกๆสิ่ง " ซึ่งเป็นวิทยานิพนธ์ของศาสตราจารย์ Stephen Johnson ในบทความทบทวนกฎหมายปี 1998
หมวดหมู่:การเมืองกับเทคโนโลยี
แรมโบ้ (รีบอร์น)

แรมโบ้ ( Ranbo) เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย จุนโกะ ทาเคอุจิ 

**ประวัติ**
เป็นนักฆ่าตัวจิ๋วเหมือนรีบอร์น เขามาจากแก๊งมาเฟียโบวีโน่( ในภาษาอิตาเลียน แปลว่าวัว จึงไม่แปลกใจว่าทำไมถึงมีเขาติดอยู่ด้วย) ถูกส่งให้มาสังหารรีบอร์น แต่ดันลืมภารกิจที่ตนทำ เลยต้องมาอยู่ด้วยกันกับสึนะและรีบอร์นซะงั้น เป็นคนนิสัยเอ๋อๆ แต่ก็พอเป็นที่พึ่งพาแก่สึนะได้ แรมโบที่เราเห็นนั้น เป็นเด็ก 5 ขวบ เมื่อเขาใช้ บาซูก้าทศวรรษจ่อยิงใส่ตัวเองทีไร เขาก็จะกลายเป็นหนุ่มหล่ออายุ 15 ทันที (แต่จะอยู่ร่างนี้ได้นานแค่ 5 นาที) แต่ในร่างหนุ่มนั้น ก็ทำเอาเบียงกี้เคยเกือบจะฆ่าเขา เพราะหน้าเขาดันไปเหมือน โรมิโอ แฟนเก่าของเธอนั่นเอง ภายหลังได้กลายมาเป็นผู้พิทักษ์อัสนีของวองโกเล่

**ข้อมูลส่วนตัว**
วันเกิด : 28 พฤษภาคม
ราศี : เมถุน
อายุ : 5 ปี
ส่วนสูง : 60 ซม.
น้ำหนัก : 5 กก.
กรุ๊ปเลือด : A 
ประเทศที่เกิด : อิตาลี
กิจวัตรประจำวัน : ลอบสังหารรีบอร์น ,เล่นกับอี้ผิง ,ทำตัวติ๊งต๊อง ,เล่นระเบิด 
ความฝัน : ฆ่ารีบอร์นให้ได้ ,ครองโลก
ของกินที่ชอบ : ลูกอมรสองุ่น,อมยิ้ม,ทาโกยากิ,ออมเลทของม่าม๊า
ไฟธาตุ : อัศนี
แหวนประจำตัว : แหวนวองโกเล่แห่งอัสนี
สัตว์ประจำตัว : กระทิง
สิ่งที่ชอบพูด : อดทนไว้,ไม่ไหวแล้ว (พูดตอนร้องไห้)

**เทคนิคและอาวุธที่ใช้**
อาวุธ
เขา
ระเบิดลูกเกลี้ยง
บาซูก้าทศวรรษที่สามารถสับตัวเองกับอีก 10 ปีได้
อาวุธกล่อง
กระทิงอัสนีเวอร์ชันวองโกเล่หรือ บูฟาโล่ ฟูมิเน่ ชื่อกิวด้ง(ข้าวหน้าเนื้อ)  เมื่อกิวดังคอมโบบิโอโฟ่ม่าก็จะกลายเป็น เกราะของผู้พิทักษ์อัสนีรุ่น1 ชื่อ "แรมโพชิลด์(Lampo's Shield)" 
หมวกกันน็อคอัสนีเวอร์ชัน X เป็นวองโกเล่เกียร์ธาตุอัสนีที่ปรับปรุงใหม่จากแหวนวองโกเล่และแหวนอาวุธกล่องที่ชำรุดเสียหายจากการจู่โจมของชิม่อน โดยเมื่อทำการใส่ไฟธาตุอัสนี "กิวดังเวอร์ชัน X" ก็จะออกมาและเมื่อคอมโบบิโอโฟ่ม่าก็จะกลายเป็น "แรมโพชิลน์" ที่มีพลังและเกราะที่ทรงพลังมากขึ้น
ท่าไม้ตาย
อิเล็คทริคโก้ คอร์นนาต้า (Elettrico Cornata)  เป็นการรวบรวมสายฟ้าปริมาณมากเอาไว้ที่เขาและพุ่งชนเข้าใส่ศัตรู
อิเล็กทริคโก้ รีเวิส (Elettrico Revers)  เป็นท่าที่ปล่อยกระแสไฟฟ้าลงดิน
คอร์น่า ฟูมิเน่ (Corna Fulmine)  เป็นท่าที่เกิดจากการกลายร่างของกิวดังกลายเป็นแรมโพชิลด์ สามารถปล่อยกระแสไฟฟ้าปริมาณมากเป็นวงกว้างได้
กางเขา (Wide Horn)  เป็นท่าที่โจมตีด้วยเขาสายฟ้าขนาดใหญ่ด้วยเกราะแรมโพชิลน์
เขาสายฟ้าฟาด (Corna Molla Elettro Shock)  เป็นท่าที่สามารถรวบรวมปริมาณไฟฟ้าจำนวนมหาศาลเอาไว้ที่เขาจนสามารถสร้างเกราะสายฟ้าได้
เขาเหล็กสายฟ้าฟาด(Ironhorn Electorico) เป็นท่าที่อาศัยพลังแม่เหล็กจากสายฟ้าในการรวมแร่เหล็กจากพื้นดินสร้างเป็นเขาขนาดใหญ่
คลื่นกระแทกเขาเหล็กสายฟ้าฟาด (Ferro Corno Electro Shock) เป็นการสร้างคลื่นกระแทกจากเขาขนาดใหญ่ที่ทำจากเหล็กที่แข็งแกร่งที่สุดผสานกับคุณสมบัติการแข็งตัวของไฟธาตุอัสนีทำให้มีพลังในการทะลุทะลวงสูง

**อ้างอิง**
หมวดหมู่:ตัวละครในครูพิเศษจอมป่วน รีบอร์น!
หมวดหมู่:ตัวละครชายในอนิเมะและมังงะ
กัวดาลาฆารา (ประเทศสเปน)

กัวดาลาฆารา (Guadalajara) เป็นเมืองหลักของจังหวัดกัวดาลาฆาราในแคว้นกัสติยา-ลามันชา ประเทศสเปน ตั้งอยู่ห่างจากกรุงมาดริดไปทางตะวันออกเฉียงเหนือประมาณ 60 กิโลเมตร มีประชากร 83,609 คน (ค.ศ. 2008) ได้ถูกนำชื่อไปตั้งเป็นเมืองกัวดาลาฮารา รัฐฮาลิสโกในประเทศเม็กซิโก โดยนุญโญ เด กุซมัน ชาวเมืองกัวดาลาฆารา

**เมืองพี่น้อง**
 Mexico กัวดาลาฮารา ประเทศเม็กซิโก- Colombia กัวดาลาฮารา ประเทศโคลัมเบีย- Italy ลิวอร์โน ประเทศอิตาลี- Slovakia นิตรา ประเทศสโลวาเกีย- UK นูเนียตันแอนด์เบดเวิร์ท ประเทศสหราชอาณาจักร- Italy ปาร์มา ประเทศอิตาลี- France รออาน ประเทศฝรั่งเศส

**ระเบียงภาพ**
หมวดหมู่:เมืองในแคว้นกัสติยา-ลามันชา
หมวดหมู่:องค์กรปกครองส่วนท้องถิ่นของไทย

หมวดหมู่:หน่วยการบริหารของประเทศไทย
หมวดหมู่:การปกครองส่วนท้องถิ่น
หมวดหมู่:องค์การในประเทศไทยแบ่งตามประเภท
การละเมิดลิขสิทธิ์

การละเมิดลิขสิทธิ์ หมายถึงการนำผลงานของผู้อื่นมาใช้ เผยแพร่ ดัดแปลง ทำซ้ำ โดยผู้เป็นเจ้าของผลงานไม่อนุญาตหรือไม่ได้รับทราบ ปกติแล้วผลงานใดๆ อาทิ สิ่งประดิษฐ์ วรรณกรรม ศิลปกรรม ฯลฯ เป็นกรรมสิทธิ์และลิขสิทธิ์ของผู้สร้างสรรค์โดยปริยาย การนำผลงานมาใช้อาจมีเงื่อนไขบางประการเรียกว่าสัญญาอนุญาต ซึ่งกำหนดโดยเจ้าของผลงานหรือกำหนดตามกฎหมาย เมื่อไม่ทำตามเงื่อนไขจึงละเมิดลิขสิทธิ์
สนธิสัญญาระหว่างประเทศที่มีจุดประสงค์มุ่งให้ความคุ้มครองในเรื่องลิขสิทธิ์ และป้องกันการละเมิดลิขสิทธิ์ เช่น สนธิสัญญากรุงแบร์น (Berne three-step test) สนธิสัญญาลิขสิทธิ์ (WIPO Copyright Treaty) และสนธิสัญญาการแสดงและสิ่งบันทึกเสียง (WIPO Performances and Phonograms Treaty)
นอกจากสนธิสัญญาแล้ว ยังมีองค์กรที่ให้การคุ้มครองเพื่อป้องกันการละเมิดลิขสิทธิ์ เช่น องค์การการค้าโลก (World Trade Organization: WTO) และกรมทรัพย์สินทางปัญญา

**อ้างอิง**

**ดูเพิ่ม**
 ลิขสิทธิ์ซอฟต์แวร์- การละเมิดลิขสิทธิ์ซอฟต์แวร์

**แหล่งข้อมูลอื่น**
หมวดหมู่:กฎหมายลิขสิทธิ์
หมวดหมู่:องค์การอาชญากรรม
หมวดหมู่:กฎหมายละเมิด
เดอะทีนเอเจอร์ส

เดอะทีนเอเจอร์ส (The Teenagers) เป็นวงดนตรีอเมริกันหลายเชื้อชาติ แนวเพลงดู-ว็อป มักได้รับการพูดถึงว่าเป็นหนึ่งในผู้ประสบความสำเร็จของวงการร็อกในช่วงแรก มีผลงานเพลงที่โด่งดังจากการร้องของนักร้องวัยรุ่นที่ชื่อ แฟรงกี ไลมอน ในฐานะนักร้องนำ และยังได้รับการขนานนามว่าเป็น วงร็อกวัยรุ่นวงแรกของทั้งหมด

**อ้างอิง**
หมวดหมู่:กลุ่มดู-ว็อป
หมวดหมู่:บอยแบนด์
คำหลัก (การเขียนโปรแกรม)

ในการเขียนโปรแกรมคอมพิวเตอร์ คำหลัก คือคำหรือตัวระบุที่มีความหมายเฉพาะสำหรับภาษาโปรแกรมหนึ่ง ๆ ความหมายและสัญกรณ์ของคำหลักทำให้เกิดความแตกต่างอย่างสิ้นเชิงระหว่างภาษาหนึ่งกับภาษาหนึ่ง
ในหลายภาษาที่มีภาวะแวดล้อมคล้ายกัน อย่างเช่นภาษาซีกับภาษาซีพลัสพลัส คำหลักถือว่าเป็นคำสงวนที่ระบุรูปแบบวากยสัมพันธ์ คำต่าง ๆ ใช้สำหรับโครงสร้างการควบคุมการทำงานของโปรแกรม ตัวอย่างเช่น if, then, else เหล่านี้เป็นคำหลัก และในภาษาเช่นนี้ คำหลักไม่สามารถนำมาใช้ตั้งชื่อตัวแปรหรือฟังก์ชันได้ แต่ในทางตรงข้าม มีบางภาษาอย่างเช่นโพสต์สคริปต์เปิดเสรีต่อแนวคิดดังกล่าว ซึ่งอนุญาตให้คำหลักอันเป็นแกนของภาษา สามารถถูกนิยามขึ้นใหม่เพื่อจุดประสงค์เฉพาะอย่าง
ในภาษาคอมมอนลิสป์ คำว่า "คำหลัก" ถือเป็นสัญลักษณ์หรือตัวระบุชนิดพิเศษ ในขณะที่สัญลักษณ์ปกติใช้เป็นตัวแปรหรือฟังก์ชัน คำหลักไม่เหมือนสัญลักษณ์อื่นตรงที่สามารถโควตตัวเองได้ และสามารถประเมินค่าของตัวเองได้ คำหลักปกติใช้กำกับชื่อให้อาร์กิวเมนต์ในฟังก์ชัน และใช้เป็นตัวแทนค่าเชิงสัญลักษณ์
ภาษาต่าง ๆ แตกต่างกันในสิ่งที่ใช้เป็นคำหลักหรือรูทีนไลบรารี ตัวอย่างเช่น บางภาษากำหนดให้การดำเนินการรับเข้า/ส่งออกเป็นคำหลัก ในขณะที่บางภาษากำหนดให้การดำเนินการเดียวกันเป็นรูทีนไลบรารี อาทิ คำสั่งการแสดงผลบนจอภาพ ภาษาไพทอน (รุ่นก่อน 3.0) และภาษาเบสิก กำหนดให้ print เป็นคำหลัก ในทางกลับกันภาษาซีและภาษาลิสป์ printf และ format เป็นรูทีนไลบรารี ไม่ใช่คำหลัก
โดยปกติเมื่อโปรแกรมเมอร์พยายามใช้คำหลักเป็นชื่อตัวแปรหรือฟังก์ชัน การแปลโปรแกรมจะเกิดความผิดพลาด คำหลักต่าง ๆ มีการเน้นสีโดยอัตโนมัติในโปรแกรมแก้ไขสมัยใหม่ เพื่อให้โปรแกรมเมอร์ทราบว่าคำเหล่านี้เป็นคำหลัก
ในภาษาที่มีแมโครและการประเมินค่าล่าช้า (lazy evaluation) โครงสร้างการควบคุมการทำงานอาทิ if สามารถทำให้เกิดผลได้ด้วยแมโครหรือฟังก์ชัน แต่ในภาษาที่ไม่มีคุณลักษณะดังกล่าว พวกมันจะเป็นเพียงคำหลักธรรมดา
หมวดหมู่:โครงสร้างการเขียนโปรแกรม
โครงกระดูกภายใน

โครงกระดูกภายใน (Endoskeleton) เป็นโครงร่างแข็งภายในที่ทำหน้าที่ค้ำจุนร่างกาย และเป็นที่ยึดเกาะของกล้ามเนื้อเพื่อใช้ในการเคลื่อนที่
องค์ความรู้

องค์ความรู้ (body of knowledge) หมายถึงความรู้ที่อยู่ในศาสตร์ ได้แก่ ความคิดรวบยอด หลักการ วิธีการ ที่อยู่ในตำรา อยู่ในห้องสมุด ซึ่งอยู่ภายนอกตัวบุคคล ที่สั่งสมกันมาเพื่อให้คนรุ่นหลังได้เรียนรู้ โครงสร้างความรู้ หมายถึง ความรู้ที่อยู่ภายในตัวบุคคล ที่เกิดจากการเรียนรู้ของบุคคลนั้นๆ ซึ่งไม่ได้ลอกเลียนมาจากองค์ความรู้ แต่ผู้เรียนต้องสร้างขึ้นมาด้วยตนเอง เป็นความรู้ที่เกิดขึ้นใหม่ เมื่อพัฒนาโครง  เป็นความรู้ที่เกิดขึ้นต่อเรื่องใดเรื่องหนึ่ง ซึ่งอาจเกิดขึ้นจากการถ่ายทอดจากประสบการณ์ หรือ จากการวิเคราะห์และสังเคราะห์ข้อมูล โดยความรู้เกิดขึ้นนั้นผู้รับสามารถนำไปใช้ได้โดยตรง หรือสามารถนำมาปรับใช้ได้ เพื่อให้เหมาะกับสถานการณ์หรืองานที่กระทำอยู่เป็นความรู้ที่เกิดขึ้นต่อเรื่องใดเรื่องหนึ่ง โดยความรู้ที่เกิดขึ้นนั้นผู้รับสามารถนำไปใช้ในลักษณะต่าง ๆ ได้

**ลักษณะสำคัญขององค์ความรู้กับองค์กร**
# มีลักษณะเป็นนามธรรมมากกว่ารูปธรรม ที่วัดผลได้
# มักเกิดขึ้นกับเฉพาะบุคคลมักจะติดบุคคลไปมากกว่าจะตกอยู่ที่องค์กร 
# ถือได้ว่าเป็นสินทรัพย์อย่างหนึ่งที่ทรงคุณค่าขององค์กรช่วยเพิ่มมูลค่าให้กับองค์กรทั้งในระยะสั้นและระยะยาว

**แหล่งกำเนิดขององค์ความรู้**
# ความรู้ที่ได้รับการถ่ายทอดจากบุคคลอื่น 
# ความรู้เกิดจากประสบการณ์การทำงาน 
# ความรู้ที่ได้จากการวิจัยทดลอง
# ความรู้จากการประดิษฐ์คิดค้นสิ่งใหม่ ๆ 
# ความรู้ที่มีปรากฏอยู่ในแหล่งความรู้ภายนอกองค์กรและองค์กรได้นำมาใช้

**ประเภทขององค์ความรู้**
แบ่งได้ เป็น 2 ประเภท ดังนี้
# องค์ความรู้ที่สามารถอธิบายได้เป็นองค์ความรู้ซึ่งทำความเข้าใจได้จากการฟัง การอธิบาย การอ่าน และนำไปใช้ปฏิบัติ โดยจัดไว้อย่างมีแบบแผนมีโครงสร้างและอธิบายกระบวนการวิธี ขั้นตอนที่สามารถนำไปใช้ได้
# องค์ความรู้ที่ไม่สามารถอธิบายได้หรืออธิบายได้ยาก เป็นองค์ความรู้ที่อธิบายได้ยากหรือในบางครั้งไม่สามารถอธิบายว่าเกิดความรู้ เหล่านั้นได้อย่างไร ไม่มีแบบแผน โครงสร้างแน่ชัด มักเกิดขึ้นกับตัวบุคคล ผลของการถ่ายทอดขึ้นอยู่กับผู้ถ่ายทอดและผู้รับเป็นสำคัญ

**การจัดการองค์ความรู้**
การจัดการองค์ความรู้ คือ การรวบรวมองค์ความรู้ที่มีอยู่ ซึ่งกระจัดกระจายอยู่ในตัวบุคคลหรือเอกสาร มาพัฒนาให้เป็นระบบ เพื่อให้ทุกคนสามารถเข้าถึงความรู้ และพัฒนาตนเองให้เป็นผู้รู้ รวมทั้งปฏิบัติงานได้อย่างมีประสิทธิภาพ อันจะส่งผลให้องค์กรมีความสามารถในเชิงแข่งขันสูงสุด 
โดยที่ความรู้มี 2 ประเภท คือ
# ความรู้ที่ฝังอยู่ในคน เป็นความรู้ที่ได้จากประสบการณ์ พรสวรรค์หรือสัญชาตญาณของแต่ละบุคคลในการทำความเข้าใจในสิ่งต่างๆ เป็นความรู้ที่ไม่สามารถถ่ายทอดออกมาเป็นคำพูดหรือลายลักษณ์อักษรได้โดยง่าย เช่น ทักษะในการทำงาน งานฝีมือ หรือการคิดเชิงวิเคราะห์ บางครั้งจึงเรียกว่า เป็นความรู้แบบนามธรรม
# ความรู้ที่ชัดแจ้ง เป็นความรู้ที่สามารถรวบรวม ถ่ายทอดได้โดยผ่านวิธีต่างๆ เช่น การบันทึกเป็นลายลักษณ์อักษร ทฤษฎีคู่มือต่างๆและบางครั้งเรียกว่าเป็นความรู้แบบรูปธรรม

**เครื่องมือในการจัดการความรู้**
การจัดการความรู้ประกอบด้วย กระบวนการหลักๆ ได้แก่ การค้นหาความรู้ การสร้างและแสวงหาความรู้ใหม่ การจัดการความรู้ให้เป็นระบบ การประมวลผลและกลั่นกรองความรู้ การแบ่งปันแลกเปลี่ยนความรู้ สุดท้าย คือ การเรียนรู้และเพื่อให้มีการนำความรู้ไปใช้ให้เกิดประโยชน์สูงสุดต่อองค์กรเครื่องมือหลากหลายประเภทถูกสร้างขึ้นมาเพื่อนำไปใช้ในการถ่ายทอดและแลกเปลี่ยนความรู้

**แหล่งข้อมูลอื่น**
 สำนักงานบริหารและพัฒนาองค์ความรู้ OKMD.OR.TH
*http://www.no-poor.com date=2019-06-04 
*http://www.dld.go.th
หมวดหมู่:ความรู้
การรุกบูดาเปสต์

การรุกบูดาเปสต์ เป็นการรบโดยทั่วไปของกองทัพแดงแห่งสหภาพโซเวียต เพื่อกวาดล้างกองทัพนาซีเยอรมนีและพันธมิตรฝ่ายอักษะให้ออกไปจากฮังการี การรุกเริ่มต้นขึ้นตั้งแต่วันที่ 29 ตุลาคม ค.ศ. 1944 จนกระทั่งกรุงบูดาเปสต์แตกในวันที่ 13 กุมภาพันธ์ ค.ศ. 1945 กองทัพเยอรมันซึ่งได้รับคำสั่งจากฮิตเลอร์ให้เข้ายึดครองฮังการี (ตามแผนปฏิบัติการพันแซร์เฟาสท์และปฏิบัติการมาร์กาเรต) เพื่อหลีกเลี่ยงการละทิ้งที่มั่นจากค่ายของฝ่ายอักษะ และปกป้องปีกใต้ของแนวรบฝ่ายเยอรมนี จนต้องปราชัยให้แก่กองทัพโซเวียตในที่สุด

**หนังสือแนะนำ**
 David M. Glantz  The Soviet‐German War 1941–45 date=2011-06-17 : Myths and Realities: A Survey Essay.
หมวดหมู่:การรุก
หมวดหมู่:แนวรบด้านตะวันออก (สงครามโลกครั้งที่สอง)
เกานัส

เกานัส (Kaunas, Kaunas.ogg) เป็นเมืองที่มีประชากรมากเป็นอันดับที่ 2 ของประเทศลิทัวเนีย ตั้งอยู่ตรงบริเวณที่แม่น้ำเนริสและแม่น้ำแนมูนัสมาบรรจบกัน เคยเป็นเมืองหลวงชั่วคราวของลิทัวเนียในช่วงต้นคริสต์ศตวรรษที่ 20

**เมืองแฝด**
เกานัสเป็นเมืองแฝดกับเมืองและเขตการปกครองดังต่อไปนี้
*MLT ฮัตตาร์ต มอลตา
*POL เบียวิสตอก โปแลนด์
*ITA เบรชชา อิตาลี
*CZE เบอร์โน เช็กเกีย
*ITA กาวาเดตีร์เรนี อิตาลี
*ITA แฟร์รารา อิตาลี
*FRA เกรอนอบล์ ฝรั่งเศส
*NOR เทศมณฑลฮอดาลัน นอร์เวย์
*RUS คาลีนินกราด รัสเซีย
*UKR คาร์กิว ยูเครน
*SWE ลินเชอปิง สวีเดน
*GER อำเภอลิพเพอ เยอรมนี
*USA ลอสแอนเจลิส สหรัฐ
*UKR ลุตสก์ ยูเครน
*UKR แคว้นลวิว ยูเครน
*POL มึชลีบุช โปแลนด์
*DEN โอเดนเซ เดนมาร์ก
*ITA เรนเด อิตาลี
*LAT รีกา ลัตเวีย
*ISR รีช็อนเล็ตซีย็อน อิสราเอล
*RUS เซนต์ปีเตอส์เบิร์ก รัสเซีย
*ARG ซานมาร์ติน อาร์เจนตินา
*FIN ตัมเปเร ฟินแลนด์
*EST ตาร์ตู เอสโตเนีย
*POL ตอรุญ โปแลนด์
*SWE เวกเชอ สวีเดน
*NOR small|เทศมณฑลเว็สต์ฟ็อลและเทเลอมาร์ก นอร์เวย์
*POL วรอตสวัฟ โปแลนด์
*CHN เซี่ยเหมิน จีน
*JPN ยาอตสึ ญี่ปุ่น

**อ้างอิง**
หมวดหมู่:เมืองในประเทศลิทัวเนีย
หมวดหมู่:เมืองหลวงเก่า
หมวดหมู่:เมืองหลวงทางวัฒนธรรมของยุโรป